钦定古今图书集成/明伦汇编/闺媛典/第206卷 > 黄绩妻符氏
## 钦定古今图书集成/明伦汇编/闺媛典/第206卷 > 黄绩妻符氏

按《台州府志》：“符氏，黄岩人，惠安令符良佶女。幼颖慧
知书，父钟爱之。十七归黄绩。早失怙，大母郑氏、葛氏
咸在堂。符相夫，事二母惟谨，曰：‘家务妾身之君，宜力
学为前后计’。逾年而绩病，氏延医侍药，衣不解带，凡
数月。绩临危，以不能终养，且未有后为恨。氏曰：‘君当
无恙。即不讳奉亲立后，有妾在’。绩举手谢之而绝。氏”
哭几绝，矢志苦守，葬夫事母逾八年。绩弟续有子，即
抱抚之，以奉绩祀。万历癸未，年四十有六。有司旌之。